ธปท.สั่งแบงก์พาณิชย์แก้ระบบขัดข้องด่วน ชี้ธุรกรรมออนไลน์พุ่งช่วง “โควิด-19”
ธปท.สั่งแบงก์พาณิชย์แก้ระบบขัดข้องด่วน ชี้ธุรกรรมออนไลน์พุ่งช่วง "โควิด-19"
ธปท.สั่งแบงก์พาณิชย์แก้ระบบขัดข้องด่วน ชี้ธุรกรรมออนไลน์พุ่งช่วง "โควิด-19"
1 เม.ย. 2563

น.ส.สิริธิดา พนมวัน ณ อยุธยา ผู้ช่วยผู้ว่าการ สายนโยบายระบบการชำระเงินและเทคโนโลยีทางการเงิน ธนาคารแห่งประเทศไทย (ธปท.) เปิดเผยว่า ตามที่ช่วงสองวันนี้ระบบการชำระเงินออนไลน์ของสถาบันการเงินบางแห่งมีปัญหาขัดข้องไม่สามารถใช้งานนั้น ธปท.ได้รับรายงานแล้ว และได้เร่งติดตามการแก้ไขปัญหาอย่างใกล้ชิด
อย่างไรก็ตาม ในช่วงการแพร่ระบาดของไวรัสโควิด-19 นี้ พบว่ามีปริมาณการทำธุรกรรมออนไลน์เพิ่มขึ้นจำนวนมาก ซึ่งสถาบันการเงินได้เตรียมการรองรับปริมาณที่เพิ่มขึ้น โดย ธปท.ได้กำชับสถาบันการเงินให้เฝ้าระวัง และเร่งแก้ไขเมื่อเกิดปัญหาให้ระบบสามารถกลับมาใช้งานได้ รวมทั้งดูแลลูกค้าที่ได้รับผลกระทบ โดยให้ธนาคารเร่งดำเนินการตรวจสอบและจัดการธุรกรรมให้ลูกค้าแล้วเสร็จภายใน 24 ชั่วโมง